વિન્ડિઝની બીજી ઇનિંગ્સ 127 રનમાં સમેટાઈ જતાં ભારતને જીતવા માટે માત્ર 72 રનનો ટાર્ગેટ મળ્યો હતો. છેલ્લા કેટલાક સમયથી કંગાળ ફોર્મનો શિકાર બનેલા લોકેશ રાહુલે આ તકને ઝડપી લેતાં 53 બોલમાં 1 ચોગ્ગા અને 1 છગ્ગા સાથે અણનમ 33 રન ફટકાર્યા હતા. જ્યારે પૃથ્વી શોએ પણ 45 બોલમાં 4 ચોગ્ગા અને એક છગ્ગા સાથે અણનમ 33 રન કર્યા હતા. ભારતે માત્ર 16.1 ઓવરમાં જ વિના વિકેટે 75 રન કરતાં બીજી ટેસ્ટમાં 10 વિકેટથી વિજય મેળવ્યો હતો.